கேள்வி: சீனாவிலுள்ள இனக் குழுக்களின் பட்டியல் பற்றி தகவல் சொல்.
பதில்: சீனாவிலுள்ள இனக் குழுக்களின் பட்டியல், சீனா என்று தம்மை அழைத்துக்கொள்ளும் சீன மக்கள் குடியரசு மற்றும் சீனக் குடியரசு (தாய்வான்) ஆகிய நாடுகளில் வாழும் இனக்குழுக்களை உள்ளடக்குகின்றது. ஹான் சீனர்களே சீனாவின் மிகப் பெரிய இனக் குழுவினராகும். இவர்கள் சீனாவில் மொத்த மக்கள்தொகையின் 91.5% த்தினராக இருக்கின்றனர். இது ஏறத்தாழ 120 கோடி ஆகும். இவர்கள் தவிர சீனாவில் அரசினால் தேசிய இனங்களாக ஏற்றுக்கொள்ளப்பட்ட 55 இனக் குழுக்கள் உள்ளன. இவர்களின் மக்கள்தொகை ஏறத்தாழ 10.5 கோடி ஆகும். இச் சிறுபான்மைக் குழுக்கள் பெரும்பாலும் வடமேற்கு, வடக்கு, வடகிழக்கு, தெற்கு, தென்மேற்கு ஆகிய பகுதிகளில் வாழ்கின்றனர். சில குழுக்கள் நாட்டின் நடுவிலுள்ள உட் பகுதிகளிலும் வாழ்கின்றனர். முக்கியமான சிறுபான்மை இனக்குழுக்கள் பின்வருமாறு: சுவாங் இனக்குழு (16.1 மில்லியன்), மஞ்சு இனக்குழு (10.6 மில்லியன்), ஊய் மக்கள் (9.8 மில்லியன்), மியாவோ மக்கள் (8.9 மில்லியன்), உய்குர் மக்கள் (8.3 மில்லியன்), துஜியா மக்கள் (8 மில்லியன்), யி மக்கள் (7.7 மில்லியன்), மங்கோலியர் (5.8 மில்லியன்), திபெத்திய மக்கள் (5.4 மில்லியன்), புயேயி மக்கள் (2.9 மில்லியன்), காம் மக்கள் (2.9 மில்லியன்), யாவோ மக்கள் (2.6 மில்லியன்), கொரியர் (1.9 மில்லியன்), பாய் மக்கள் (1.8 மில்லியன்), ஹானி மக்கள் (1.4 மில்லியன்), கசக்குகள் (1.2 மில்லியன்), லி மக்கள் (1.2 மில்லியன்), டாய் மக்கள் (1.1 மில்லியன்).